Pārskatīšana:

|  |  |  |  |
| --- | --- | --- | --- |
| **Versija**  | **Datums** | **Izmaiņas** | **Ierosinātājs** |
| V-1.0. | 15.07.2019. | Metadatu apraksta izveide | Attīstības daļas vadītāja Linda Gailīte |
| V-1.1. | 15.07.2020 | Izmaiņas atsaucēs uz tiesību aktiem | Attīstības daļas vadītāja Linda Gailīte |
| V-1.2. | 01.07.2022 | Metadatu apraksta un atsauču pārskatīšana | Attīstības daļas vadītāja Linda Gailīte |

**Metadati**

Valsts dzelzceļa tehniskā inspekcija sagatavo informāciju par kopīgo drošības indikatoru (dzelzceļa satiksmes negadījumu) kopumu dalībvalsts līmenī (atbilstoši Direktīvas (ES) 2016/798). Dzelzceļu satiksmes drošības dati ir būtiski uzraudzības stratēģijas izveidei. Dati ļauj identificēt problēmas, cēloņus, riskus. Mērķis ir identificēt riska kategorijas dzelzceļa transportā, kā arī, lai nodrošinātu visu Savienības dzelzceļa sistēmas novērtēšanu. Eiropas Savienības līmenī ir definēti drošības līmeņi, kas, mazākais, jāsasniedz dažādām dzelzceļa sistēmas daļām un sistēmai kopumā[[1]](#footnote-1). Atbilstoši tam Eiropas Savienības Dzelzceļu aģentūra veic novērtējumu par dalībvalsts drošības līmeņiem cietušo personu riska kategorijās[[2]](#footnote-2).

## Definīcijas

**Nopietns dzelzceļa negadījums** ir nevēlams vai neparedzēts pēkšņs notikums, kurā ir iesaistīts vismaz viens kustībā esošs ritošais sastāvs ar ātrumu, kas ir lielāks par 0 km/h, vai īpaša notikumu virkne ar vismaz vienu no šādām kaitīgām sekām:

* gājis bojā cilvēks vai miris 30 dienu laikā pēc nopietnā negadījuma;
* cilvēkam nodarīti miesas bojājumi, kuru dēļ viņš ir hospitalizēts ilgāk par 24 stundām;
* radīti nopietni ritošā sastāva, sliežu ceļu, citu iekārtu bojājumi vai nodarīts kaitējums videi EUR 150 000 vai lielākā apmērā;
* sešas stundas vai ilgāk pārtraukta vilcienu kustība pa galveno sliežu ceļu.

Pašnāvības un pašnāvības mēģinājumi no negadījumu kopējās statistikas tiek izslēgtas.

Ir šādi nopietnu negadījumu veidi:

* vilciena sadursme ar dzelzceļa ritošo sastāvu;
* vilciena sadursme ar šķēršļiem būvju tuvinājuma gabarītā;
* vilciena nobraukšana no sliedēm;
* negadījums uz pārbrauktuves vai pārejas, izņemot pārejas starp peroniem un pārejas, kas paredzētas tikai dzelzceļa personālam;
* nelaimes gadījums ar cilvēku, kurā iesaistīts kustībā esošs ritošais sastāvs;
* ritošā sastāva ugunsgrēks;
* cits nopietns negadījums.

Ir šādas cietušo personu kategorijas:

* pasažieris;
* nodarbinātais;
* pārbrauktuves lietotājs;
* nepiederoša persona dzelzceļa teritorijā (piekļuves noteikumu pārkāpējs);
* cita persona uz perona;
* cita persona ārpus perona.

Definīcijas par nopietnu negadījumu veidiem, cietušo personu kategorijām ir atrodamas [šeit](https://likumi.lv/ta/id/315148-dzelzcela-satiksmes-negadijumu-klasifikacijas-izmeklesanas-un-uzskaites-kartiba).

**Dzelzceļa satiksmes drošības pārkāpums** ir dzelzceļa satiksmes negadījums, kam ir ietekme uz dzelzceļa pārvadājumu drošību un tie ir uzskatāmi par prekursoriem. Ir izdalāmi šādi prekursori:

* sliedes lūzums;
* sliežu ceļa virsbūves defekts (piemēram, izmetums, nosēdums), kas saistīts ar sliežu ceļa nepārtrauktību un ģeometriju;
* bīstama signalizācijas atteice;
* pabraukšana garām aizliedzošajam signālam, pabraucot garām bīstamai vietai;
* pabraukšana garām aizliedzošajam signālam, nepabraucot garām bīstamai vietai;
* riteņa lūzums dzelzceļa ritošā sastāva ekspluatācijas laikā;
* riteņpāra ass lūzums dzelzceļa ritošā sastāva ekspluatācijas laikā.

Definīcijas par pārkāpumu veidiem jeb prekursoriem ir atrodamas [šeit](https://likumi.lv/ta/id/315148-dzelzcela-satiksmes-negadijumu-klasifikacijas-izmeklesanas-un-uzskaites-kartiba).

## Datu pieejamība

|  |  |
| --- | --- |
| Dzelzceļa satiksmes negadījumi | Katru gadu 01.07.par iepriekšējo gadu |
| Laika rindas par cietušajiem | Katru mēnesi 15.datumā par iepriekšējo mēnesi |
| Kopējie drošības rādītāji | Katru gadu 30.09. par iepriekšējo gadu |
| Kustības drošības stāvokļa analīze | Katru gadu 30.09. par iepriekšējo gadu |

### [Datu publicēšanas kalendārs](https://www.vdzti.gov.lv/lv/statistikas-datu-publicesanas-kalendars)

### **Publikācijas**

Valsts dzelzceļa tehniskā inspekcija publicē datus Eiropas Savienības Dzelzceļu aģentūras [ERADIS](https://eradis.era.europa.eu/) datu bāzē un savā tīmeķļvietnē par negadījumiem [http://www.vdzti.gov.lv](https://www.vdzti.gov.lv/lv/statistika-0). Tīmekļvietnē tiek ievietots arī novērtējums par kopējo drošības mērķu sasniegšanu.

Ir sagatavotas publikācijas par periodiem, sākot no 2006.gada. Informāciju ir iespējams [lejupielādēt](https://www.vdzti.gov.lv/lv/negadijumu-statistika).

## Datu vākšana

### **4.1.Apsekojuma metode un datu avoti**

Dati tiek iegūti no infrastruktūras pārvadātāju, dzelzceļa pārvadātāju, remontu darbu veicēju, u.c. iesniegtajiem izmeklēšanas pārskatiem un dokumentiem. Dati tiek strukturēti ievadīti vienotajā dzelzceļa negadījumu (COR- *Common Occurence Reporting*) uzskaites sistēmā. Dati ir konfidenciāli.

Iegūtie dati aptver visu valsti.

### **Datu precizēšana**

Ja ir konstatēti jauni fakti vai kļūdas, Valsts dzelzceļa tehniskā inspekcija nekavējoties precizē paziņotos datus un ne vēlāk kā līdz nākamajai paziņošanai nosūta precizēto informāciju Eiropas Savienības Dzelzceļu aģentūrai un papildus informācija tie ievietota inspekcijas tīmekļvietnē par negadījumiem [http://www.vdzti.gov.lv](https://www.vdzti.gov.lv/lv/statistika-0) un aktualizētā informācija tiek norādīta.

## Salīdzināmība

### Salīdzināmība laikā. Dati ir pieejami no 2006.gada. Ir pieejamas laika rindas par cietušajiem ar diagrammu.

**Datus Eiropas Savienības līmenī par negadījumiem apkopo Eiropas Savienības Dzelzceļu aģentūra** un savā mājaslapā publicē gada datus par Eiropas Savienības valstīm kopumā, kā arī par katru valsti atsevišķi. Tos var atrast Eiropas Savienības Dzelzceļu aģentūras tīmekļvietnē [ERADIS](https://eradis.era.europa.eu/) sistēmā.

Negadījumu dati kalpo par pamatu valsts drošības līmeņa izvērtēšanai. Riska kategoriju izvērtēšanu nodrošina Eiropas Savienības Dzelzceļu aģentūra. Novērtējuma pārskati ir pieejami Eiropas Savienības Dzelzceļu aģentūras tīmekļvietnē vai Valsts dzelzceļa tehniskās inspekcijas [tīmekļvietnē](https://www.vdzti.gov.lv/lv/kopigo-drosibas-merku-novertejums). Novērtējums ir pieejams tikai angļu valodā.

Laika rindas par cietušajiem un negadījumu veidiem apkopo Valsts dzelzceļa tehniskā inspekcija un ir pieejamas iestādes [tīmekļvietnē](https://www.vdzti.gov.lv/lv/cietuso-sadalijums-pa-negadijumu-veidiem), kuras katru mēnesi, atbilstoši datu publicēšanas kalendāram, tiek aktualizētas.

## Kontaktpersonas metodoloģijas jautājumos

|  |  |  |  |  |
| --- | --- | --- | --- | --- |
| Vārds | Uzvārds | Amats | Telefona numurs | E-pasts |
| Linda | Gailīte | Daļas vadītāja | 67234308 | vards.uzvards@vdzti.gov.lv |
| Tatjana | Kuzika | Vecākā eksperte | 67234337 | vards.uzvards@vdzti.gov.lv |

##

1. Komisijas Lēmums 2009/460/EK (2009. gada 5. jūnijs) par kopīgas drošības metodes pieņemšanu Eiropas Parlamenta un Padomes Direktīvas 2004/49/EK 6. pantā minēto drošības mērķu sasniegšanas novērtēšanai

Komisijas Lēmums (2012. gada 23. aprīlis) (2012/226/ES) par dzelzceļa sistēmas kopīgo drošības mērķu otro kopumu [↑](#footnote-ref-1)
2. <https://www.vdzti.gov.lv/lv/kopigo-drosibas-merku-novertejums> [↑](#footnote-ref-2)